Novonikolajevko (Simferopola distrikto)

Novonikolajevko (, , ) estas relative nova vilaĝo en la Perova komunumo de la Simferopola distrikto (Aŭtonoma Respubliko Krimeo). Laŭ la censo de la jaro 2001 en la vilaĝo loĝis 316 homoj.

 Geografio 
La vilaĝo situas en la centra parto de la Simferopola distrikto, tuj sude de Simferopolo (kies fakta antaŭurbo ĝi nun estas) sur la norda deklivo de unu el la kuestoj de la Interna montoĉeno de la Krimea montaro. Krom Simferopolo mem la plej proksima loĝloko al Novonikolajevko estas la vilaĝo Obrivo (kun kiu Novonikolajevko jam fakte kunkreskiĝis).

 Historio 
La vilaĝo aperis proksimume en la komenco de la 20a jarcento; la unua oficiala mencio pri ĝi datiĝas je la 1922 jaro.

Ekde la 1990aj jaroj la vilaĝo fakte tuŝas la novan urbodistrikton de Simferopolo, nomatan Akmeĉeto (kiu aperis en la 1990aj jaroj kiel loĝloko de krime-tataroj, revenintaj post la deportado de la jaro 1944, kaj poste estis oficiale aligita al la teritorio de Simferopolo).

 Dinamiko de la loĝantaro 
 1989 — 294 homoj
 2001 — 316 homoj

 Nuntempo 
Laŭ la rezultoj de la tutukrainia censo de la jaro 2001 en la vilaĝo loĝis 316 homoj (la pli ĝisdataj pritaksoj de la jaro 2009 mencias 346 loĝantojn). La areo de la vilaĝo estas 24,8 hektaroj, la kvanto de kortoj estas 99.

Historie la loĝantaro de la vilaĝo okupiĝis pri agrikulturo kaj birdobredado en la entreprenoj, situantaj en la proksima vilaĝo Zaleso. Tamen nuntempe la plimulto de la loĝantaro laboras en Simferopolo mem; krome, la vilaĝo iom post iom iĝas populara somerdoma kaj luks-vilaĝa setlejo. Iuj rimarkindaj ekonomiaj entreprenoj en Novonikolajevko mankas.

La vilaĝo estas transporte ligita al Simferopolo per la enurbaj busaj linioj.

 Referencoj 

 Ligiloj 



Kategorio:Vilaĝoj de Krimeo
Kategorio:Loĝlokoj de la Simferopola distrikto